## Odluka o općinskim porezima Općine Sv. Petar u Šumi

### NN 2/2002 (8.1.2002.), Odluka o općinskim porezima Općine Sv. Petar u Šumi

# SVETI PETAR U ŠUMI

82

Na teme­lju članka 3. i 30. Zakona o financira­nju lokalne i područne
(re­gionalne) samouprave (»Narodne novine« br. 117/93., 69/97., 33/00., 73/00.,
127/00. i 59/01.) i članka 15. Statuta Općine Sv. Petar u Šumi (»Službene novine
Grada Pazina« broj 23/01) Općinsko vijeće Općine Sv. Petar u Šumi na svojoj
sjednici održanoj 28. prosinca 2001. godine, donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom Odlukom uvode se općinski porezi koji su vlastiti izvor prihoda
općine Sv. Petar u Šumi.

Članak 2.

Općinski porezi plaćaju se na području općine Sv. Petar u Šumi prema
Zakonu o financira­nju lokalne i područne (re­gio­nalne) samouprave (»Narodne
novine« br. 117/93., 69/97., 33/00., 73/00., 127/00. i 59/01.) i prema ovoj
Odluci.

Članak 3.

Ovom Odukom utvrđuju se stope, visina te način obračuna i plaća­nja
općinskih poreza.

Članak 4.

Glede razreza, naplate, žalbe, obnove, postupka, zastare i drugih
postupovnih odredaba pri plaća­nju općinskih poreza shodno se primje­njuju
propisi Opće­g poreznog zakona.

Članak 5.

Općina Sv. Petar u Šumi uvodi sljedeće poreze:

1. prirez porezu na dohodak,

2. porez na potroš­nju,

3. porez na kuće za odmor,

4. porez na tvrtku ili naziv.

II. OPĆINSKI POREZI

1. Prirez porezu na dohodak

Članak 6.

Prirez porezu na dohodak plaćaju obveznici poreza na dohodak koji imaju
prebivalište na području Općine Sv. Petar u Šumi.

Članak 7.

Prirez porezu na dohodak za obveznike plaća­nja obračunava se po stopi
od 7%.

Članak 8.

Prirez porezu na dohodak uplaćuje se na propisani uplatni račun
istodobno s isplatom dohotka.

2. Porez na potroš­nju

Članak 9.

Porez na potroš­nju plaća se na potroš­nju alkoholnih pića, piva i
bezalkoholnih pića po stopi od 3%.

Članak 10.

Obveznik poreza na potroš­nju iz članka 9. ove Odluke jest svaka pravna
i fizička osoba koja pruža ugostite­ljske usluge.

Članak 11.

Osnovicu poreza na potroš­nju čini prodajna cijena pića koje se proda u
ugostite­ljskim objektima.

Članak 12.

Obveznik poreza na potroš­nju obračunava i plaća porez na potroš­nju na
propisani uplatni račun na način i u rokovima propisanim za obračun i uplatu
poreza na dodanu vrijednost.

3. Porez na kuće za odmor

Članak 13.

Porez na kuće za odmor plaćaju fizičke i pravne osobe koje su vlasnici
kuće za odmor.

Članak 14.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

U postupku dokaziva­nja statusa kuće za odmor osim osobne iskaznice
uzimat će se u obzir i sljedeća dokumentacija: putovnica, visina utroška
električne energije, vode, telefona, prijem poštanskih poši­ljki, potvrda o
zasnovanom radnom odnosu, izjava o izabranom liječniku, izjava svjedoka, mjesto
podnoše­nja porezne prijave i drugi dokazi.

Članak 15.

Porez na kuće za odmor plaća se u visini od 15,00 kn/m˛ korisne površine
kuće za odmor, u godiš­njem iznosu.

Članak 16.

Porez na kuće za odmor ne plaća se na kuće za odmor koje se ne mogu
koristiti.

Kućama za odmor iz stavka 1.
ovog članka smatraju se kuće za odmor koje se ne mogu koristiti zbog prirodnih
nepogoda (poplava, požara, potres) te starosti i trošnosti.

Kućama za odmor ne smatraju
se gospodarske zgrade koje služe za smještaj po­ljoprivrednih strojeva, oruđa i
drugih pribora.

Porez na kuće za odmor ne
plaća se na kuće za odmor za vrijeme dok su u ­njima smješteni prognanici i
izbje­glice.

Članak 17.

Obveznik poreza na kuće za
odmor dužan je nadležnom poreznom tijelu dostaviti podatke o kući za odmor, o
mjestu gdje se kuća nalazi te o korisnoj površini kuće do 31. ožujka godine za
koju se utvrđuje porez na kuće za odmor.

Porez na kuće za odmor plaća
se na propisani uplatni račun u roku od 15 dana od dana dostave rješe­nja o
utvrđiva­nju toga poreza.

4. Porez na tvrtku ili naziv

Članak 18.

Obveznici poreza na tvrtku ili naziv su pravne ili fizičke osobe koje su
obveznici poreza na dobit ili poreza na dohodak i re­gistrirane su za obav­lja­nje
djelatnosti.

Osobe iz stavka 1. ovog članka koje u svom sastavu imaju poslovne
jedinice (prodavaonice, pogone, radionice, prodajna mjesta) obveznici su poreza
na tvrtku za svaku poslovnu jedinicu, a porez plaćaju općini ili gradu na čijem
se području poslovna jedinica nalazi.

Tvrtka odnosno naziv u smislu
ovog članka smatra se ime pod kojim poduzeće ili rad­nja sudjeluje u pravnom
prometu.

Članak 19.

Porez na tvrtku ili naziv
plaćaju pravne ili fizičke osobe re­gistrirane za obav­lja­nje djelatnosti u
godiš­njem iznosu od 1.500,00 kuna.

Članak 20.

Ako postoji više vlasnika
obrtničke rad­nje ili poduzeća, plaća se samo jedan porez na tvrtku ili naziv.

Poslovne jedinice u sastavu
pravne ili fizičke osobe plaćaju 50% propisanog poreza.

Članak 21.

Porez na tvrtku ili naziv
plaća se unaprijed za tekuću godinu na propisani uplatni račun u roku od 15
dana od dana dostave rješe­nja kojim je porez utvrđen.

Ako se tvrtka upiše u re­gistar
u drugoj polovici godine, plaća se 50% propisanog poreza.

Članak 22.

Obveznik poreza na tvrtku ili
naziv dužan je naziv tvrtke, promjenu naziva tvrtke i svaku drugo promjenu koja
utječe na visinu poreza, prijaviti nadležnom poreznom tijelu u roku 15 dana od
upisa u re­gistar, odnosno od nastale promjene.

Članak 23.

Porez na tvrtku ili naziv ne
plaćaju obveznici poreza koji ne obav­ljaju djelatnost te javna poduzeća koja
su u vlasništvu Općine Sv. Petar u Šumi.

Porez na tvrtku ili naziv ne plaćaju tijela, ustanove i organizacije
koje ne obav­ljaju gospodarsku djelatnost odnosno ne ostvaruju dobit.

Članak 24.

Porez na tvrtku ili naziv ne plaćaju pravne i fizičke osobe u prvoj
godini svog poslova­nja dok u drugoj godini svog poslova­nja plaćaju 50%
navedenog poreza.

III. PROVEDBENE ODLUKE

Članak 25.

Općina Sv. Petar u Šumi poslove utvrđiva­nja, evidentira­nja, nadzora,
naplate i ovrhe radi naplate općinskih poreza propisanih ovom odlukom u
cijelosti prenosi na Poreznu upravu.

Poreznoj upravi za obav­lja­nje poslova iz stavka 1. ovog članka pripada
naknada u iznosu 5% od ukupno naplaćenih prihoda.

Članak 26.

Porezna uprava je dužna do 15. u mjesecu za prethodni mjesec, Općini Sv.
Petar u Šumi dostaviti izvješća o utvrđenim i naplaćenim porezima.

Članak 27.

Ovlašćuje se nadležna organizacija platnog prometa zadužena za naplatu
javnih prihoda da naknadu Poreznoj upravi obračuna i uplati u Državni proračun
i to do zad­nje­g dana u mjesecu za protekli mjeseci.

IV. ZAVRŠNE ODREDBE

Članak 28.

Danom primjene ove Odluke prestaje važiti Odluka o lokalnim porezima
Općine Sv. Petar u Šumi (Službene novine Grada Pazina broj 2/94., 13/94.,
14/94., i 9/95.)

Članak 29.

Ova Odluka stupa na snagu osmog dana od dana objave u »Narodnim
novinama«, a primje­njuje se od 1. siječ­nja 2001. godine.

Ova odluka objavit će se i u »Službenim novinama Grada Pazina i Općina
Cerov­lje, Gračišće, Karojba, Lupoglav, Motovun, Sv. Petar u Šumi i Ti­njan«.

Klasa: 410-01/01-01/02
Urbroj: 2163/03-02-02-01-1
Sv. Petar u Šumi, 28. prosinca 2001.

Predsjednik
Općinskog vijeća
**Mario Bratulić,** v. r.

Odluka, NN 2/2002-82